**Tájékoztató**

a kötelező óvodai nevelésben való részvétel alóli felmentésről

A 2018. augusztus 31. napjáig harmadik életévüket betöltő gyermekeknek kötelező óvodai nevelésben részt venniük 2018. szeptember 1. napjától legalább napi négy órában.

**A jegyző - az egyházi és magán fenntartású intézmények esetében a fenntartó** - **a szülő kérelmére** és az **óvodavezető, valamint a védőnő egyetértésével**, a gyermek jogos érdekét szem előtt tartva, **annak az évnek az augusztus 31. napjáig, amelyben a gyermek** **az ötödik életévét betölti** **felmentést adhat** a kötelező óvodai nevelésben való részvétel alól, **ha a gyermek családi körülményei, képességeinek kibontakoztatása, sajátos helyzete indokolja**. A jegyző a szülő kérelméről határozattal dönt.

Ha gyermeke 2018. augusztus 31. napjáig betölti harmadik életévét, lakóhelye Székesfehérváron van és **az önkormányzat által fenntartott óvodába** szeretné beíratni, de jelenleg még felmentését szeretné kérni a kötelező óvodai nevelés alól, akkor szíveskedjen

* **2018. április 24. napjáig a „Kérelem a kötelező óvodai nevelés alóli felmentésre” című nyomtatványt kitöltve Székesfehérvár Megyei Jogú Város Jegyzőjéhez benyújtani és**
* **a kitöltött nyomtatvány másolatát átadni a gyermek lakóhelye, ennek hiányában tartózkodási helye szerint illetékes kötelező felvételt biztosító óvoda (körzetes óvoda) vezetőjének**.

Ha gyermeke 2018. augusztus 31. napjáig betölti harmadik életévét és **nem az önkormányzat által fenntartott óvodába** szeretné gyermekét beíratni, és jelenleg még gyermeke felmentését szeretné kérni, akkor a felmentési kérelmét nem a jegyzőhöz, hanem a választott óvoda fenntartójához szükséges benyújtani, azzal, hogy **a kérelmet másolatban a gyermek lakóhelye, ennek hiányában tartózkodási helye szerint illetékes jegyzőnek is szükséges megküldeni**. A felmentésről ebben az esetben a választott óvoda fenntartója dönt.

Ha gyermeke felmentését szeretné kérni, **de a kérelmet nem nyújtotta be 2018. április 24. napjáig, akkor köteles beíratni gyermekét a körzetes óvodába, a felmentési kérelmet pedig a beiratkozást követően vagy azzal egyidőben benyújthatja a fenti eljárási rend szerint.**

Ha gyermeke köteles óvodai nevelésben részt venni és beíratta az óvodába, akkor az óvodai beiratkozást követően, illetve a nevelési év során később is kérheti a kötelező óvodai nevelés alóli felmentést a fenti eljárási rend szerint.

**A kötelező óvodai nevelés alól felmentett kisgyermek esetében a szülő a nevelési év közben bármikor kérheti kisgyermeke óvodai felvételét a körzetes vagy a választott óvodába.**

A kötelező óvodai nevelésben való részvétel alóli felmentéssel kapcsolatos további kérdéseivel a következő elérhetőségeken érdeklődhet:

Székesfehérvár Megyei Jogú Város Polgármesteri Hivatal,

Egészségügyi Oktatási és Szociális Intézményi Iroda,

Székesfehérvár, Városház tér 1.,

tel: 06/22/537-262, drsolymos.krisztina@pmhiv.szekesfehervar.hu

Székesfehérvár, 2018. március 14.

***Benyújtandó a gyermek lakóhelye, ennek hiányában tartózkodási helye szerint illetékes települési önkormányzat jegyzőjéhez és másolatban a kötelező felvételt biztosító óvoda (körzetes óvoda) vezetőjének.***

**Székesfehérvár Megyei Jogú Város Jegyzője Dr. Bóka Viktor részére**

**8000 Székesfehérvár, Városház tér 1.**

**KÉRELEM Székesfehérvár Megyei JOgú Város jegyzőjéhez**

**a kötelező óvodai nevelés alóli felmentésre**

Alulírott (név) ……………………………………..…… (születési név) ……………………….……………………….
(lakóhely/lakcímkártya adatai szerint) ……………………………………………………….…………………………sz. (tartózkodási hely/lakcímkártya adatai szerint)……………………………………………………………………………sz. alatti lakos, mint **(gyermek neve) ……………………………………………………………………….(szül. helye, ideje) ……………………………. …………………………….. (anyja neve) ……………………….…………………** szülője/törvényes képviselője gyermekem **családi körülményeire, képességeinek kibontakoztatására, sajátos helyzetére tekintettel kérem, hogy szíveskedjen gyermekemet felmenteni a**

* a 2018/2019. nevelési évben (2018. szeptember 1. napjától 2019. augusztus 31. napjáig) vagy
* a 2018/2019. nevelési évben és a 2019/2020. nevelési évben (2018. szeptember 1. napjától 2020. augusztus 31. napjáig) vagy
* …………………………………………………………………………(más időtartam: mikortól-meddig)

*(Kérem, hogy szíveskedjen a megfelelő időtartamot aláhúzni vagy beírni. Felhívom szíves figyelmét arra, hogy felmentés maximum annak az évnek az augusztus 31. napjáig adható, amelyben gyermeke betölti az 5. életévét.)*

**a kötelező óvodai nevelés alól a következő indokok alapján:**

……………………………………………………………………………………………………………………

……………………………………………………………………………………………………………………

……………………………………………………………………………………………………………………

……………………………………………………………………………………………………………………

……………………………………………………………………………………………………………………

……………………………………………………………………………………………………………………

……………………………………………………………………………………………………………………

……………………………………………………………………………………………………………………

Melléklet a kérelmet alátámasztó dokumentum csatolása esetén (db, megnevezése): …………………………………………………………………………………………………………………….

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek, azokban történt változás esetén arról, a változást követő 15 napon belül írásban értesítem Székesfehérvár Megyei Jogú Város jegyzőjét.

Székesfehérvár, 20…………………………………

 *………………………………………………*

 szülő/törvényes képviselő aláírása